Helena (Ćatić)
<poem>
O njoj je svuda širila se priča
Preko zemalja i dalekih mora -
Sred kolibica i mramornih dvora
Slavljahu čare junonskog joj bića.

Pa zar je čudo što Parisa mlada
Dovede čežnja pred kapije njene?...
Ta same oči lijepe Helene
Više su vrijedile od trojanskog grada.

I nju je junak k'o idola sveta
Prenio preko Egejevih vala;
Al' cijela na to digla se Helada...

Na žrtvenik je ljepoti joj pala
Bezbrojna žrtva: devet punih ljeta
Krvca je tekla podno Troje-grada. </poem>

Musa Ćazim Ćatić